În 6 septembrie stagiunea 2018 a Companiei de Teatru Aradi Kamaraszínház continuă cu un episod memorabil din viața muzicală maghiară care de la vremea apariției sale a influențat decisiv muzica modernă din țara vecină.

Spectacolul își propune să readucă în atenția publicului hiturile formației Illés din cadrul spectacolului "Lumea e a ta!" în interpretarea artiștilor de la "Budapesti Játékszín" pe scena Teatrului de vară "Ethos" din curtea Centrului Cultural Județean Arad de pe strada G.Barițiu nr.16.

Formația Illés a avut în țara vecină aceeași importanță pe care a avut-o Beatles în Anglia; a apărut într-o perioadă în care societatea era în schimbare și era caracterizată de un entuziasm general. Era perioada când apărea dorința de reformare spirituală, culturală și economică, iar formația Illés întruchipa aceste idealuri; oferea tinerei generații credința, sinceritatea și dorința de schimbare. Formația Illés nu însemna doar muzică, ci era sinonimă cu o altă mentalitate, alte gusturi și dorința liberalizării atitudinii în exprimare. Întruchipa posibiltatea unei lumi noi unde oamenii își puteau exprima opiniile liber, fiind singura formație de top care critica deschis regimul. Încă din 1963 Comitetul însărcinat cu propaganda din cadrul Comitetului Central al Partidului Socialist-Muncitoresc Maghiar (omologul PCR) a luat în discuție dizolvarea formației. Demersurile au fost însă sortite eșecului datorită succesului incredibil de care se bucura formația. Oficialitățile culturii începeau să recunoască progresiv succesul fenomenului Illés și încercau să orienteze publicul tânăr și spre alte activități culturale prin intermediul formației. De la repertoriul său tradițional axat pe muzica beat de divertisment, formația se reorienta spre folclorul central și est european preluând și elemente din muzica populară balcanică.

În 1967 li se permite să susțină concerte la Viena și la Graz.

După reprimarea "primăverii de la Praga" din 1968 regimul a făcut cunoscute epocii limitele peste care nu îngăduia trecerea. S-a adoptat o politica mai dură, încercându-se trecerea formației într-un con de umbră. În ciuda dificultăților, în 1969 apar 2 LP-uri formate dintr-o selecție a hiturilor din anii precedenți si doar patru piese noi. În 1970 formația pleacă într-un turneu de 10 zile în Anglia (Londra, Cambridge și Cardiff) unde primește aprecieri foarte pozitive din partea criticii de specialitate, scoțându-se în evidență stilul original și piesele cu atitudine politică.

În urma interviului acordat BBC-ului, formației îi este interzisă orice reprezentație în Budapesta timp de 8 luni. Deși în mod oficial nu au fost sancționați, represaliile veneau ca urmare a faptului că prin interviu "au furnizat material denigrator propagandei reacționare". Până în martie 1971 formația a fost trecută în carantină, fiind practic complet izolată de public. Oficialitățile culturii din epocă au "strâns șurubul" și au introdus "impozitul pe kitsch", încercând în acest fel să restrângă spațiul de manifestare al muzicii progresive emergente. Mai mulți interpreți au dispărut total de pe scenă pentru o perioadă mai lungă sau mai scurtă de timp.

În 1974 formația este reorganizată. Deși au câstigat marele premiu al Festivalului "Metronom", noile prestații nu reușesc să egaleze succesele anterioare. Formația Illés nu dorea să fie doar despre divertisment; ei doreau să facă din muzica rock o componentă organică a vieții culturale. Tot ce s-a întâmplat în jurul formației Illés este și povestea anilor `60. Au fost cei care au recunoscut că poate exista o muzică originală având ca temelie muzica populară tradițională care să fie în același timp și o muzică contemporană; ceea ce au și prezentat în piesele lor. Grație lor s-a putut forma o cultură a tineretului din care actualmente fac parte în mod firesc atât muzica rock, cât și cea pop.



Fiecare cântec al formației Illés este un șlagăr, fiecare vers poate fi gravat în piatră, fiecare mesaj este un document al epocii. În același timp este ingredientul principal al oricărei petreceri, daca este redat un disc al formației; iar de cele mai multe ori este!



Să organizezi o petrecere de inaugurare a unui cămin este un privilegiu și o mare bucurie...dar este și mai mare dezamăgirea dacă mare parte a invitaților nici măcar nu onorează cu prezența evenimentul! Este exact ceea ce se întâmplă și cu gazda noastră, dar și ea este însoțită de cei mai buni prieteni în momentele decisive ale vieții sale. Eroii noștri ies la rampă si încep sa cânte ,iar petrecerea care a început atât de timid se transformă pur și simplu într-un concert extraordinar și într-o stare de veselie generală.

Răsuna cântecele atât de cunoscute aparținând legendarei formații Illés care au arătat miilor de tineri drumul în viață, dându-le speranță și experiențe unice. Există ceva uluitor în noaptea aceea, când...Lumea e a Ta!



În 6 septembrie 2018 la ora 20.00 pe scena Teatrului de vară "Ethos" a Centrului Cultural Județean Arad...Lumea e a Ta!

Vor răsuna 20 de șlagăre Illés interpretate de tineri artiști care au atins excelența, iar prezența lui Bródy János face din acest spectacol un eveniment cu adevărat unic.

La spectacol sunt valabile toate abonamentele și invitațiile de la Compania de Teatru Aradi Kamaraszínház. Biletele se pot achiziționa de la casieria Teatrului Clasic "Ioan Slavici" și online pe: www.biletmaster.ro la pretul de 15 și 20 lei,

iar în seara de 6 septembrie la locul desfășurării spectacolului.



În caz de condiții meteo nefavorabile, spectacolul va avea loc la Teatrul Clasic "Ioan Slavici". Locurile vor fi ocupate în ordinea sosirii.



Distribuție: Bródy János, Feke Pál, Gubik Petra, Vecsei László, Nagy Sándor, Puskás Péter, Szerednyey Béla și Gieler Csaba.

Tobe / șef de orchestră: Szörényi Örs

Clape: Reviczky Balázs

Chitară: Kékkői Zalán

Bas: Pethő Gábor

Regizor: Szente Vajk





Update - Comunicat de presă / Schimbarea locației



Din motive tehnice, spectacolul "Lumea e a Ta!" își schimbă locația anunțată inițial astfel încât în 6 septembrie 2018 vor fi organizate două reprezentații la Teatrul Clasic "Ioan Slavici" începând cu ora 17.00, respectiv de la ora 20.00. Pentru spectacolul de la ora 17.00 sunt valabile abonamentele pentru elevi/studenți și abonamentele pentru după-amiezi. Pentru spectacolul de la ora 20.00 sunt valabile abonamentele pentru seară și invitațiile.



Spectatorii care și-au achiziționat deja bilete la spectacolul de pe scena în aer liber sunt rugați să-și aleagă locurile pentru unul din cele două spectacole; personal la casieria Teatrului Clasic "Ioan Slavici" sau la numărul de telefon 0257-280016, interior 106. Casieria teatrului este deschisă de marți până vineri între orele 10-14 și 17-19, sâmbăta și duminica între orele 10-12 și 17-19, iar în ziua de luni este închisă.



Biletele se pot achiziționa la casieria teatrului la prețul de 5 lei(elevi/studenți), 15 lei(pensionari) și 20 lei; cât și online pe www.biletmaster.ro







